open-index/open-wikipedia-markdown huggingface dataset:
ఆమె పెదవులు

thumb|గుడిపాటి వెంకటచలం
**ఆమె పెదవులు** గుడిపాటి వెంకటచలం రచించిన కథల సంపుటి. ఇది సంఘ నీతికి  భిన్నంగా అనేక అనుభవాలను కోరుకునే ఓ యాభై ఏళ్ళ ముసలి ముత్తయిదువ కథ. యనభై ఏళ్ళ మగాడు తనకింత కామశక్తి ఉందనీ, భార్యలు కావాలనీ, వెశ్యలు కావాలి అంటే, అదో గౌరవం. అదే మాట స్త్రీ అంటే? ఆమెకు సంఘంలో గౌరవం ఇవ్వకూడదా? అనేది రచఉయిత ఉద్దేశ్యం.

## కథాంశం
స్త్రీ మధ్య వయస్కురాలైనప్పటికీ, ఆమె పెదవుల సున్నితత్వం యువకులను ఆకర్షిస్తుంది. ఆమెకు చాలా మంది ప్రేమికులు ఉన్నారు. భర్త అభ్యంతరం చెప్పడు. ఆమె ఎప్పుడూ ధనవంతుడు,  పేదవాడి మధ్య తేడాను గుర్తించదు. గ్రామ ప్రెసిడెంటు  హనుమంతరావుకు  ఆమె ప్రేమికురాలిగా మారిన తరువాత, అతను ఆమెను ఒకసారి కొట్టాడు. ఆమెను ఆరాధించిన ఇతర ప్రేమికులు అతన్ని హత్య చేస్తారు. " ఒక పురుషునికి అనేక మంది  భార్యలు,  ఉంపుడుగత్తెలు  ఉన్నప్పుడు, అది గౌరవం,  ప్రతిష్టకు సంబంధించిన గొప్ప విషయంగా  పరిగణించబడుతుంది. ఒక స్త్రీ అలాంటిది  అయితే, దానిని కూడా హోదాగా పరిగణించకూడదా?" అది రచయిత ఈ పుస్తకంలో తన ఉద్దేశ్యాన్ని తెలిపాడు. 

## కథలు
ఈ సంపుటిలో 9 కథలు ఉన్నాయి:

#ముక్కాలు పీట
#స్టేషను పంపు
#సరస్వతీ ప్రసన్నం
#లిల్లీతో స్నేహం
#ఎలా అయిందంటే
#దెయ్యాలు
#కలియుగ ధర్మం
#పరీక్షలు 
#లక్షిందేవి

## మూలాలు

వర్గం:చలం రచనలు
అనసూయ-చుక్కమ్మ

**అనసూయ - చుక్కమ్మ**, ప్రఖ్యాత తెలుగు రచయిత గుడిపాటి వెంకటచలం రచించిన ఒక నవలా సంపుటి.

## నవలికలు
ఇందులో రెండు నవలికలు ఉన్నాయి:

**1. అనసూయ:** పురుష ప్రేమ స్త్రీ అనురాగమంత అమాయకమయినది కాదు.   భర్తను పోగొట్టుకున్న అనసూయని, ప్రకాశరావు తన వాంఛలను తీర్చుకోవటానికి ఉపయోగించుకున్నాడు కానీ, తన దగ్గర ఉంచుకుని ఆదరించ లేక పోయాడు. అప్పుడు అనసూయ ఏమి చేసింది? స్త్రీ హృదయంలో ఉప్పొంగే సముద్రమంత ప్రేమని దోసిట పట్టి చూపించే నవలిక అనసూయ.

**2.చుక్కమ్మ** :చుక్కమ్మ భర్త సీనయ్య ఖైదులో ఉంటాడు. ఆ దశలో చుక్కమ్మకు సర్వ భద్రంతో సంబంధం ఏర్పడుతుంది. ఆ తరువాత ఒకనాడు భర్త తిరిగి వస్తాడు. జరుగుబాటు లేక నైజాము పోదామనుకుంటారు. అప్పుడు చుక్కమ్మ ఏం చేసింది? నిస్సహయురాలయిన యువతి అంతరంగ చిత్రణే చుక్కమ్మ.

## చుక్కమ్మలో కథలు

* అదృష్టం
* ఆమె త్యాగం
* చుక్కమ్మ (నార్వే నవల నుండి)

## మూలాలు

వర్గం:చలం రచనలు
బిడ్డల శిక్షణ (చలం రచన)

**[[బిడ్డల శిక్షణ]]**, గుడిపాటి వెంకటచలం రచించిన ఒక పుస్తకం .

బిడ్డలను కొట్టదం వల్ల, పెద్దవారికి ఆనందం కలుగుతుంది. కొట్టాలనే వాంఛ వారి మనసుల్లో ఉంది. కోపం రాగానే ఇతరులను కొడితే వారు తిరిగి కొడతారు. దిక్కుమాలిన బిడా మళ్ళీ కొట్టలేదు........కొట్టే సంతోషం కోసం, తమ కోపాన్ని తీర్చుకొనేందుకు, కసి తీర్చుకునేందుకు సమస్త పుణ్యాత్ములయిన తల్లి తండ్రులూ బిడ్డల్ని బాదుతున్నారు.

వర్గం:చలం రచనలు
వర్గం:తెలుగు పుస్తకాలు
ఇనపరాజుపల్లి

**ఇనపరాజుపల్లి **, పల్నాడు జిల్లా కారంపూడి మండలం లోని ఒక రెవెన్యూయేతర గ్రామం.

## గ్రామం పేరు వెనుక చరిత్ర
**ఇనపరాజుపల్లి**. ఈ గ్రామానికి పేరు పెట్టినది బొమ్మారెడ్డి మాచిరెడ్డి అనే జమీందార్. ఈయన తంగెడ గ్రామానికి చెందినవాడు. ఒకసారి ఈ జమీందార్ కుటుంబ సమేతంగా శ్రీశైలం వెళ్తుంటె మార్గ మధ్యంలో వారి బండి ఇరుసు (ఇనప ఇరుసు) విరిగిపోయింది. అక్కడ వారికి రెండు గుడిసెలు కనిపించెను. ఈ ఊరి పేరు ఏమిటి అని అక్కడ వారిని అడిగెను. వారిలో కాటమ రాజు అనే అతను - అయ్యా నా పేరు కాటమ రాజు, ఇది ఊరు కాదు, మేము బ్రతుకుతెరువు కోసం ఇక్కడికి వచ్చాము అని సమాధానమిచ్చెను. వెంటనే ఆ జమీందార్ - చాలా గట్టిదైన బండి ఇనప ఇరుసు ఇక్కడ విరిగింది కావున **ఇనపరాజుపల్లి** అనే పేరుతో ఇక్కడ ఒక గ్రామం ఏర్పడుతుంది అని జోస్యం చెప్పారు.

## గ్రామ పంచాయతీ

#2013 జూలైలో ఈ గ్రామ పంచాయతీకి జరిగిన ఎన్నికలలో చల్లా ఈశ్వరమ్మ, సర్పంచిగా ఎన్నికైంది.
#ఈ గ్రామ పంచాయతీ కార్యాలయానికి నిర్మించనున్న నూతన భవన నిర్మాణానికి, 2016, ఫిబ్రవరి-3న శంకుస్థాపన నిర్వహించెదరు.

## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలోని ప్రధాన వృత్తులు
వ్యవసాయం, వ్యవసాయాదారిత వృత్తులు

## మూలాలు
వర్గం:కారంపూడి మండలం లోని రెవిన్యూయేతర గ్రామాలు
పలక

**పలక** అనగా చదునుగా వుండే దృఢమైన రాయి. పిల్లలు పాఠశాలకు వెళ్ళునప్పుడు మొదటిసారిగా ఉపయోగించే ఇలాంటి మెత్తటి రాయి మీద బలపంతో రాసుకుంటారు. మొదలు మట్టి పలకలు వచ్చినా, తరువాత రేకు పలకలు వాడకంలోకి వచ్చాయి. పలకలకు సాధారణంగా ఒక చెక్క చట్రం ఉంటుంది. పలకల మీద రాస్తూ చెఋపుతూ ఎన్ని సార్లైనా రాయవచ్చు కాబట్టి అభ్యాసానికి అనుకూలంగా ఉంటాయి, క్రమేణా కాగితం పుస్తకాల వాడకం ఎక్కువవడంతో పలకల వాడకం తగ్గు ముఖం పట్టింది.

## భాషా విశేషాలు
పలక [ palaka ] palaka. తెలుగు Any flat surface of face. స్తంభము. మొదలైనవాని యొక్క ఒకవైపు. ఎనిమిది పలకల కంబము an eight sided pillar. A plank, board, table, బల్ల. A board used as a slate in schools. A writing tablet, వ్రాయు పలక. A slab or flat stone. One side of any polygon, as of a lantern. A gambling table. జూదమాడుబల్ల. The bar of wood in a loom that strikes the weft close after the shuttle has passed. A tom-tom. A shield, డాలు. "ఆనిశిత భల్లములు తన మేనికి రాకుండ బలక మెరయ ౛డిరుండు భీముండు తృంచె మదంబారగ వాలునుంబలకయున్ శీఘ్ర సందీప్తుడే." M. IX. i. 154 "బలదుర్వారుండు భీముండు తృంచె మదంబారగవాలునుంబలకయు." ib. IX. i. 304. తామ్రశాసనాల పలకలు మూడు three inscriptions on plates of copper. పలకమాగిన palaka-māgina. adj. Over ripe, dropping to pieces. పలకలు gleanings, corn picked up. "చోడ, సరపతి యారోగణము నెమ్మిసలుప, పలక నేరినంప్రాసంగు బ్రాలు." BD. v. 1228. adj. Flat, as a board. పలకరొమ్ము a flat breast. పలకరాయి a slate-stone; a sort of rock, like slate, that splits into plates. పలకము palakamu. n. A small cot, చిన్నమంచము, పలకసరి palaka-sari. n. A kind of neck ornament worn by men.

## ఇవికూడా చూడండి

* వైట్‌బోర్డ్

వర్గం:అభ్యసన
వర్గం:పాఠశాల
ఆ రాత్రి

thumb|349x349px|రచయత చలం
**ఆ రాత్రి**,  తెలుగు రచయిత గుడిపాటి వెంకటచలం రచించిన ఒక కథా సంపుటి.

## కథ
రాజయ్య, శ్యామారావు ఇద్దరూ మంచి స్నేహితులు. వయసు మీద పడుతుండగా వారిద్దరూ ఒక సారి కలుసుకుంటారు. ఒక రాత్రంతా మేలుకుని సరదాగా కబుర్లు చెప్పుకుంటారు.తమ శృంగారానుభవాలను పంచుకుంటారు. రాజయ్య తన అనుభవాలను చెప్పి శ్యామారావును షాక్ తినిపిస్తాడు. ఇది "ఆ రాత్రి" కథ. 

## కథలు
దీంతో పాటు, ఈ సంపుటిలో 5 కథలు ఉన్నాయి.
#ఆ రాత్రి
#అరంభింపరు
#పాప ఫలాలు
#౧౯౩౦
#హరిజన సమస్య

అన్నీ "చలం మార్కు" కథలు, చదివేవారిని ఉక్కిరిబిక్కిరి చేస్తాయి.

## మూలాలు

వర్గం:చలం రచనలు
వర్గం:కథా సంకలనాలు
వర్గం:తెలుగు పుస్తకాలు
పాస్కల్

* బ్లేజ్ పాస్కల్ ; ఒక ప్రఖ్యాత గణిత శాస్త్రవేత్త, తత్వవేత్త.
* పాస్కల్(ప్రమాణం) : భౌతిక శాస్త్రంలో పీడనానికి ప్రమాణం.
* పాస్కల్(కంప్యూటర్) : ఒక భాష.
* పాస్కల్ త్రిభుజం : ఒక 'n' ఘాతం గల బహుపది ను విస్తరించినపుడు అందులో పదముల సంఖ్యా గుణకములు కనుగొను త్రిభుజం.
యర్రగుడిపాడు

**యర్రగుడిపాడు **, ప్రకాశం జిల్లా, సంతనూతలపాడు మండలానికి చెందిన రెవెన్యూయేతర  గ్రామం.

### మంచినీటి సౌకర్యం
* యెర్రగుడిపాడు గ్రామంలో గ్రామస్థులు త్రాగునీటికి ఇబ్బంది పడుతున్న తరుణంలో గ్రామస్థులైన శ్రీ రామిశెట్టి వెంకటేశ్వర్లు, వెంకటసుబ్బమ్మ దంపతులు, తమ స్వంతనిధులతో, గ్రామంలో, ఒక శుద్ధజల కేంద్రాన్ని ఏర్పాటుచేసి, 2014, మార్చి-18, మంగళవారం నాడు ప్రారంభించారు. గ్రామంలోని ప్రజలందరికీ, ఉచితంగా మంచినీటిని అందజేస్తున్నట్లు నిర్వాహకులు తెలియజేశారు. 
## మూలాలు

## వెలుపలి లింకులు
కామేపల్లివారి పాలెం

**కామేపల్లివారి పాలెం**, ప్రకాశం జిల్లా, సంతనూతలపాడు మండలానికి చెందిన రెవెన్యూయేతర గ్రామం.

## సమీప గ్రామాలు
చిలకపాడు, ఎండ్లూరు, ఎనికపాడు, గుమ్మలంపాడు

## గ్రామ పంచాయితీ
2013 జూలైలో ఈ గ్రామ పంచాయతీకి జరిగిన ఎన్నికలలో, కామేపల్లి పుష్పావతి  సర్పంచిగా ఎన్నికైనాడు.

## గ్రామ ప్రముఖులు

* మెండా ప్రభాకర్‌రావు: కవి, రచయిత, నటుడు, ఉపాధ్యాయుడు. బాలసాహితీవేత్తగా ప్రసిద్ధి చెందాడు. నటుడిగా అనేక నాటకాలలో వివిధ పాత్రలలో నటించాడు.
## మూలాలు

## వెలుపలి లింకులు
మన్నవారి పాలెం

**మన్నంవారి పాలెం**, ప్రకాశం జిల్లా, సంతనూతలపాడు మండలానికి చెందిన రెవెన్యూయేతర గ్రామం.

ఈ గ్రామంలో రహదారికిరువైపులా, రెండు గ్రామాలకు చెందిన ఓటర్లు నివాసం ఉంటున్నారు. సంతనూతలపాడు పంచాయతీకి చెందిన 35 మంది ఓటర్లు, ఎండ్లూరు పంచాయతీకి చెందిన 224 మంది ఓటర్లూ ఉన్నారు. అందులోనూ ఈ రెండు పంచాయతీలలో ఉన్న ఓటర్లనూ, శివారు గ్రామంలో ఉన్న ఒక రహదారి చీలుస్తుంది. మన్నంవారిపాలెంలో ఎడమ చెతివైపు రహదారి, సంతనూతలపాడు పంచాయతీ ఓటర్లు, కుడి చేతివైపు ఎండ్లూరు పంచాయతీ ఓటర్లూ, నివాసం ఉంటున్నారు. ఒక శివారు గ్రామంలో రెండు పంచాయతీలనూ, ఒక రహదారి మాత్రమే చీల్చింది. 
## మూలాలు

## వెలుపలి లింకులు
శ్రీధర్ (చిత్రకారుడు)

250px|thumb|right|శ్రీధర్, చిత్రకారుడు
**శ్రీధర్** ప్రఖ్యాత తెలుగు కార్టూనిస్టు. ఈనాడు దినపత్రిక బహుళ ప్రాచుర్యం పొందటానికి శ్రీధర్ కార్టూన్లు ఎంతో సహాయపడ్డాయి. ఆయన కార్టూన్లు సూటిగా, వాడిగా పాఠకుడిని హత్తుకు పోయే లాగా ఉంటాయి. ఆయన కార్టూన్ లలో ఎంత వ్యంగ్యం ఉంటుందో అంతే విషయం కూడా ఉంటుంది.  ఈనాటి సామాజిక స్థితిగతులని బొమ్మలతో తెలివిగా చెప్పే ప్రయత్నం చేసాడు. కార్టూనిస్ట్ శ్రీధర్ తన కార్టూన్ల ద్వారా తెలుగువారి హృదయాలలో  నిలిచిపోయాడు. అతను దాదాపు 40 సంవత్సరాలుగా ఈ ప్రస్థానాన్ని కొనసాగిస్తున్నాడు. పాఠకులు ఈనాడు పేపర్ లో వచ్చే వార్తల కోసం కోసం ఎంత అతృతగా ఎదురుచుస్తుంటారో ప్రతిరోజు చోటుచేసుకునే పరిస్థితులపై “ఇదీ సంగతీ” లో వచ్చే శ్రీధర్  కార్టూన్ల కోసం అంతే ఆతృతగా ఎదురుచుస్తుంటారు. నిజానికి ఎంతోమంది  నాయకులపై విమర్శనాత్మకంగా ఎన్ని కార్టూన్స్ వేసినా దాదాపు ప్రతి నాయకుడు కూడా పాజిటీవ్ గానే తీసుకునేవారట. తన 18వ సంవత్సరంలోనే కార్టూనిస్ట్ గా మొదలైన జీవితంలో కేవలం ఈనాడు వరకే పరిమితం అవ్వలేదు దేశ, అంతర్జాతీయ వేదికలపై కూడా తనదైన శైలిలో గళమెత్తాడు. 

అతని బొమ్మలో వ్యంగ్యం వుంటుంది, రక్తి కట్టించే క్యాప్షన్ వుంటుంది వెరసి అతని కార్టూన్ల వెనక ఎంతో విషయ పరిజ్ఞానం కనపడుతుంది. ఇలా శ్రీధర్ ఈనాడులో 1982 నుండి 1999 వరకూ వేసిన రాజకీయ కార్టూన్లు ఒక సంకలనంగా తెచ్చారు **ఉషోదయా పబ్లికేషన్స్**. ఇందులో అనేక రాష్ట్ర, జాతీయ, అంతర్జాతీయ విషయాలపై శ్రీధర్ వేసిన వ్యంగ్యాస్త్రాలు వున్నాయి. అయితే ఎక్కువగా రాష్ట్ర రాజకీయాలపైన గీసిన కార్టూన్లే కనిపిస్తాయి. శ్రీధర్ కార్టూన్ల లో బొమ్మలు  నవ్విస్తాయని అందరికీ తెలుసు. అయితే బొమ్మ చూడగానే ఇది ఫలానా వ్యక్తిదని వెంటనే తెలిసిపోయేంతలా బొమ్మలు గీయడం అతని ప్రతిభ.  ఆ పుస్తకం ముందుమాటలో రామోజీరావు  *“కాలంతో పోటిపడి ఈ లైనూ బెసగకుండా పర్ఫెక్ట్ రాజకియ వ్యంగ్య చిత్రాన్ని రక్తికట్టే క్యాప్షన్తో అత్యంత వేగంగా అందించగలిగే నేర్పు మాత్రం శ్రీధర్‌దేనని చెప్పగలను”* అని రాసాడు. 

ఈనాడులో శ్రీధర్ తొలి కార్టూన్  22 ఆగస్టు 1981 నాడు ముద్రించగా,   30 ఆగస్టు 2021 న ఈనాడునుంచి వైదొలిగాడు.చివరి కార్టూన్ 13 ఆగస్టు 2021 నాడు ముద్రితమైంది. 

అతని సోదరుడు అచ్యుత‌రావు తెలంగాణ బాలల హక్కుల సంఘం అధ్యక్షుడు, రాష్ట్ర బాలల హక్కుల కమిషన్ మాజీ సభ్యునిగా పనిచేసాడు.

## మూలాలు

## బయటి లింకులు
* Mr Sridhar, Cartoonist "Idi Sangati" Eenaadu Newspaper speaking to Desiplaza TV - యూట్యూబ్ లో
* ఈనాడు లో క్రితం 90 రోజుల శ్రీధర్ కార్టూన్లు.
* 

వర్గం:తెలుగు వ్యంగ్య చిత్రకారులు/కార్టూనిస్ట్‌లు
వర్గం:వ్యంగ్య చిత్రకారులు
వర్గం:జనన సంవత్సరం తప్పిపోయినవి
వర్గం:జీవిస్తున్న ప్రజలు
అన్నం (అయోమయ నివృత్తి)

* అన్నం దక్షిణ భారతదేశంలో ముఖ్యమైన ఆహారము.
* అన్నం (ఇంటి పేరు)
ఈమని (అయోమయ నివృత్తి)

* ఈమని, గుంటూరు జిల్లాలోని గ్రామం.
## ఇంటిపేర్లు
**ఈమని** పేరున్న కొందరు ప్రముఖులు:
* ఈమని (ఇంటి పేరు)
* ఈమని రాఘవయ్య, డోలు విద్వాంసులు.
* ఈమని శంకరశాస్త్రి, ప్రముఖ సంగీత విద్వాంసులు.
* ఈమని రామకృష్ణ ఘనపాఠి
* **[[ఈమని విజయ లక్ష్మి|ఈమనివిజయ లక్ష్మి]]** (14 మే 1957 - 15 జనవరి 2009) భారతీయ అమెరికన్ సామాజిక కార్యకర్త.
అగ్నిహోత్రం

thumb|296x296px|అగ్నిహోతం చేస్తున్న గృహస్థుడు
**అగ్నిహోత్రము** ఒక హిందూ సాంప్రదాయము. యజ్ఞ యాగాదులు చేసేటప్పుడు, అగ్నిదేవుడిని ఆవాహన చేసి, ఆయనను సంతృప్తి పరచడానికి అగ్నిహోత్రము ఏర్పాటు చేస్తారు.

## గృహంలో చేయడం వల్ల లాభాలు
అగ్నిహోత్రంలో భాగంగా ఎండిన ఆవు పేడా, ఎండిన అరటి మొక్కలు, పనస, వేప వంటి కొమ్మలని తీసుకొని వేద మంత్రోచ్ఛాటనలతో కర్పూర హారతితో వెలిగిస్తారు. అందులో నెయ్యిలో నానబెట్టిన బియ్యాన్ని వేస్తారు. ఈ ప్రక్రియను అగ్నిహోత్రము అంటారు. ఇలా గృహస్థుడు చేయించుకోవటం వల్ల కుటుంబ సభ్యులందరికీ ఆయురారోగ్య ఐశ్వర్య ప్రాప్తి కలుగుతుందని కొంతమంది విశ్వాసం.

ఈ అగ్నిహోత్రము సూర్యోదయ సమయాన లేదా సూర్యాస్తమయ సమయాన చేయాలి. అగ్నిహోత్రం జరిగినంత సేపు అగ్నిహోత్రము వద్ద నిష్ఠగా మంత్రోచ్ఛాటన వింటూ కుటుంబ సభ్యలతా విధిగా ఉండాలి. అగ్నిహోత్రం పూర్తవ్వగానే వచ్చిన భస్మాన్ని నిత్యం పూస చేసే ముందు ధరించాలి. ఆ భస్మాన్ని ధరించడం మూలంగా ఏ కార్యములోనైన విజయం కలుగుతుందని ప్రజల విశ్వాసం.

## మూలాలు

## బాహ్య లంకెలు
* 
* 
* 
* 

వర్గం:హిందూ సాంప్రదాయాలు
వర్గం:పూజావిధానాలు
ఘంటసాల (ఇంటిపేరు)

thumb|2003 స్టాంప్ ఆఫ్ ఇండియా - ఘంటసాల వెంకటేశ్వరరావు
**ఘంటసాల** (Ghantasala) తెలుగువారిలో కొందరి ఇంటి పేరు.

## ప్రముఖ వ్యక్తులు
* ఘంటసాల బలరామయ్య, సుప్రసిద్ధ తెలుగు సినిమా నిర్మాత, దర్శకులు..
* ఘంటసాల వెంకటేశ్వరరావు, తెలుగు సినిమా సంగీత దర్శకుడు, నేపథ్య గాయకుడు.   అతను తెలుగు సినిమా తొలితరం నేపథ్యగాయకులలో ఒకరు. అతను వ్యాఖ్యానంతో సహా ఆయన ఆలపించిన భగవద్గీత తెలుగు నాట అత్యంత ప్రజాదరణ పొందినది.
* ఘంటసాల సీతారామ శర్మ, : స్వాతంత్ర్యసమరయోధుడు.సమాజంలో పలుకు బడికలిగి, సంక్షేమంగా సాగుతున్నట్టి తన వైద్య వృత్తిని త్యాగం చేసి, భార్యపిల్లలకు వేరే ఆధారములేకపోయినా సంకోచించక 1920 లో మహాత్మా గాంధీగారి చ్చిన స్వతంత్ర సమరయోధన పిలుపుతో సత్యా గ్రహోద్యమములలో పాల్గొని జైలు కెళ్లి దెబ్బలు తిని ఆర్థికంగా శారీరకంగా తీరని లోటుకు గురైన వారిలో డాక్టరు ఘంటసాల సీతారామ శర్మ గారు ఒకరు.
* **[[ఘంటసాల రత్నకుమార్]]** డబ్బింగ్ కళాకారుడు, గాయకుడు, రచయిత. ఈయన గాయకుడు ఘంటసాల రెండో కుమారుడు. ఈయన డబ్బింగ్ ఆర్టిస్టుగా దక్షిణాది భాషల్లోనే కాక హిందీ వెయ్యికి పైగా సినిమాలకు, 15 వేలకుపైగా టీవీ ఎపిసోడ్లకు, 50 కిపైగా డాక్యుమెంటరీలకు పనిచేసాడు.

## మూలాలు

వర్గం:ఇంటిపేర్లు
ఆదిభట్ల

* ఆదిభట్ల ప్రత్యేక ఆర్థిక మండలి.
*ఆదిబట్ల (ఇబ్రహీంపట్నం) - రంగారెడ్డి జిల్లా, ఇబ్రహీంపట్నం మండలానికి చెందిన రెవెన్యూ గ్రామం
*ఆదిభట్ల (ఇంటి పేరు)
* ఆదిభట్ల కైలాసం, విప్లవకారుడు.
* ఆదిభట్ల నారాయణదాసు, హరికథా పితామహులు.
ఏడిద (అయోమయ నివృత్తి)

**ఏడిద** ఈ క్రింది విషయాలను సూచిస్తుంది:

* ఏడిద, తూర్పు గోదావరి జిల్లాలోని గ్రామం.

## ఇంటి పేరు
* ఏడిద (ఇంటి పేరు)
* ఏడిద కామేశ్వరరావు, బాల సాహిత్యవేత్త.
* ఏడిద గోపాలరావు, ఆకాశవాణి ప్రయోక్త.
* ఏడిద నాగేశ్వరరావు, ప్రముఖ తెలుగు సినిమా నిర్మాత.
పేకేటి

**పేకేటి** తెలుగువారిలో కొందరి ఇంటి పేరు.

## ప్రముఖ వ్యక్తులు
* పేకేటి రంగా
* పేకేటి శివరామ్
గొల్లపూడి (ఇంటి పేరు)

**గొల్లపూడి** తెలుగువారిలో కొందరి ఇంటి పేరు.

## ప్రముఖ వ్యక్తులు
* గొల్లపూడి సీతారామశాస్త్రి (1885-1960) : **గొల్లపూడి సీతారామశాస్త్రి** లేదా **స్వామి సీతారాం** ప్రముఖ స్వాతంత్ర్య సమరయోధుడు, గాంధేయవాది. మొదట న్యాయవాద వృత్తిని చేపట్టి, మద్రాసు హైకోర్టులో న్యాయవాదిగా పనిచేశారు. జమీందారీ లావాదేవీల మొదలుకొని పలు కేసుల్లో పనిచేసిన ఆయన, వృత్తిలో గట్టివాడిగా పేరు సంపాదించుకున్నారు.
* గొల్లపూడి మారుతీరావు, : రచయిత, నటుడు, సంపాదకుడు, వ్యాఖ్యాత, విలేఖరి. తెలుగు సాహిత్యాభివృద్ధికి కృషి చేశాడు. తెలుగు సినిమా రంగంలో మాటల రచయితగాను నటుడిగానూ సుపరిచితుడు. సినిమాల్లోకి రాకముందు నాటకాలు, కథలు, నవలలు రాశాడు. రేడియో ప్రయోక్తగానూ, అసిస్టెంట్ స్టేషను డైరెక్టరుగానూ, ఆంధ్రప్రభ (దినపత్రిక) ఉపసంపాదకుడిగానూ పనిచేశాడు.
* గొల్లపూడి శ్రీనివాస్, తెలుగు సినిమా దర్శకుడు. అతను  మార్చి 3, 1966న జన్మించారు.  తెలుగు నటుడు, రచయిత, నాటక రచయిత గొల్లపూడి మారుతీరావు చిన్న కుమారుడు. ఆయన తెలుగు చిత్రం ప్రేమ పుస్తకంతో దర్శకుడిగా అరంగేట్రం చేశారు. ఆ చిత్రానికి కూడా ఆయన రచనలు చేశారు. 1992 ఆగస్టు 12న విశాఖపట్నం (వైజాగ్)లో ప్రేమ పుస్తకం షూటింగ్ చేస్తుండగా, నీటి ప్రమాదంలో మరణించారు. ఆయన దర్శకత్వం వహిస్తున్నప్పుడే ఆయన మరణం సంభవించింది - ఆ ప్రాజెక్టును ఆయన తండ్రి గొల్లపూడి మారుతీరావు పూర్తి చేశారు. ఆయన జ్ఞాపకార్థం, ఆయన తండ్రి *గొల్లపూడి శ్రీనివాస్ మెమోరియల్ ఫౌండేషన్‌*ను స్థాపించారు. ఈ ఫౌండేషన్ భారతీయ సినిమాలో తొలిసారి దర్శకులైన వారికి వార్షిక గొల్లపూడి శ్రీనివాస్ అవార్డును అందజేస్తుంది.

## మూలాలు

వర్గం:ఇంటిపేర్లు
వస్తుమార్పిడి పద్ధతి

thumb|ఒక వ్యక్తి తన వార్షిక వార్తాపత్రిక చందాకు బదులుగా వివిధ వ్యవసాయ ఉత్పత్తులను అందించడం ద్వారా మార్పిడిలో నిమగ్నమై ఉన్నట్లు చూపించే 1874 వార్తాపత్రిక ఉదాహరణ.
**వస్తుమార్పిడి పద్ధతి** (ఆంగ్లం: Barter) అనగా ద్రవ్యం లేని కాలంలో ఒక వస్తువు బదులు మరో వస్తువు ఇచ్చిపుచ్చుకునే ఒక పద్ధతి. ఆ కాలంలో మన దగ్గర ఉండే వస్తువును ఇచ్చి మనకు అవసరమైన మరో వస్తువును అవి ఉన్నవారి దగ్గర నుండి తీసుకోవడం.

## వివరణ
వాణిజ్యం, వస్తు మార్పిడి పద్ధతి అనేది ఒక లావాదేవీలో పాల్గొనేవారు డబ్బు వంటి మార్పిడి మాధ్యమాన్ని ఉపయోగించకుండా ఇతర వస్తువులు లేదా సేవలకు నేరుగా వస్తువులు లేదా సేవలను మార్పిడి చేసే మార్పిడి వ్యవస్థ. డబ్బు ఆవిష్కరణకు ముందు ఉపయోగించిన ఆర్థిక మార్పిడి ప్రారంభ వ్యవస్థలలో ఒకటిగా బార్టర్ పద్ధతి పరిగణించబడుతుంది. ఆర్థికవేత్తలు సాధారణంగా వస్తు మార్పిడిని బహుమతి ఆర్థిక వ్యవస్థల నుండి అనేక విధాలుగా వేరు చేస్తారు. ఉదాహరణకు, వస్తు మార్పిడి అనేది తక్షణ పరస్పర మార్పిడి కలిగి ఉంటుంది, సమయం ఆలస్యం కాదు. బేరసారాలు సాధారణంగా ద్వైపాక్షిక ప్రాతిపదికన జరుగుతాయి, కానీ బహుపాక్షికంగా ఉండవచ్చు. చాలా అభివృద్ధి చెందిన దేశాలలో, వస్తు మార్పిడి సాధారణంగా ద్రవ్య వ్యవస్థలకు సమాంతరంగా చాలా పరిమిత స్థాయిలో మాత్రమే ఉంటుంది. ద్రవ్య సంక్షోభ సమయాల్లో కరెన్సీ అస్థిరంగా మారినప్పుడు అంటే, అధిక ద్రవ్యోల్బణం లేదా ప్రతి ద్రవ్యోల్బణ స్పైరల్ లేదా వాణిజ్యం నిర్వహించడానికి అందుబాటులో లేనప్పుడు, మార్కెట్ లో డబ్బుకు ప్రత్యామ్నాయంగా వస్తు మార్పిడి పద్ధతిని ఉపయోగిస్తారు.

మానవ శాస్త్రవేత్తలు వస్తు మార్పిడి నుండి డబ్బు ఉద్భవించిందని ఎటువంటి ఆధారాలు కనుగొనలేదు. అయినప్పటికీ, ఆడమ్ స్మిత్ కాలం నుండి ఆర్థికవేత్తలు తరచుగా ఆధునిక పూర్వ సమాజాలను ఊహించారు.

## ఇవి కూడా చూడండి

* ద్రవ్యం

* డబ్బు
* ధనం

## మూలాలు

వర్గం:ఆర్థిక శాస్త్రము
గుమ్మడి (ఇంటి పేరు)

**గుమ్మడి** తెలుగువారిలో కొందరి ఇంటి పేరు.

## ప్రముఖ వ్యక్తులు
* గుమ్మడి జయకృష్ణ - ప్రముఖ ఛాయాగ్రాహకుడు.
* గుమ్మడి జోసఫ్ - ప్రముఖ వైద్యులు.
* గుమ్మడి వెంకటేశ్వరరావు - సుప్రసిద్ధ సినిమా నటుడు.
* గుమ్మడి విఠల్ రావు, గద్దర్ గా ప్రసిద్ధిచెందిన ప్రముఖ గాయకుడు.
* గుమ్మడి సంధ్యా రాణి, ఆంధ్రప్రదేశ్ రాష్ట్రానికి చెందిన రాజకీయ నాయకురాలు.
* గుమ్మడి నర్సయ్య, ఉమ్మడి ఆంధ్రప్రదేశ్ శాసనసభ్యుడు
* గుమ్మడి అనురాధ : సామాజిక ఉద్యమకారిణి
కొంగర (అయోమయ నివృత్తి)

**కొంగర**' ఒక ఊరు, ఇంటి పేరు

* కొంగర, ఖమ్మం జిల్లాలోని గ్రామం.
*కొంగర జగ్గయ్య
*కొంగర సీతారామయ్య

## ఇంటిపేరు

* కొంగర జగ్గయ్య
* కొంగర సీతారామయ్య
ఒరాకిల్ సంస్థ

ఒరాకిల్ ప్రపంచ ప్రసిద్ధి గాంచిన ఒక సాఫ్టువేర్ సంస్థ. దీన్ని 1977 లో స్థాపించారు. ప్రస్తుతం ప్రపంచం మొత్తం మీద సుమారు 145 దేశాలలో కార్యాలయాలు కలిగి ఉంది. 2005 గణాంకాల ప్రకారం ఇది ప్రపంచ వ్యాప్తంగా 50000 మంది ఉద్యోగస్తులను కలిగిఉంది. ప్రపంచంలో రెండవ అతిపెద్ద సాఫ్టువేరు సంస్థ. 2019 గణాంకాల ప్రకారం ఇది ఆదాయం, మార్కెట్ క్యాపిటలైజేషన్ పరంగా ప్రపంచంలో రెండవ అతిపెద్ద సంస్థ.

లారెన్స్ జె ఎల్లిసన్ (లారీ ఎల్లిసన్) సంస్థ స్థాపించినప్పటినుంచీ ప్రధాన కార్యనిర్వహణాధికారి(సీఈఓ)గా ఉన్నాడు. 2004లో జెఫ్రీ ఓ హెన్లీని ఆయన స్థానంలో నియమించేవరకూ అధ్యక్షుడిగా నియమించేంతవరకూ ఎల్లిసన్ బోర్డు అధ్యక్షుడిగా ఉన్నాడు. దీని ప్రకారం ఎల్లిసన్ సీఈవో పదవిలో కొనసాగుతాడు. ఫోర్బ్స్ పత్రిక ఒకసారి ఎల్లిసన్ ను ప్రపంచ ధనికుల్లో ప్రథముడిగా అంచనా వేసింది. 

ఈ సంస్థ ముఖ్యంగా డేటాబేస్ అభివృద్ధికి సంబంధించిన సాఫ్ట్‌వేర్, మిడిల్ టియర్ సాఫ్ట్‌వేర్, ఎంటర్ ప్రైజ్ రిసోర్స్ ప్లానింగ్ (ఇ.ఆర్.పి) సాఫ్ట్‌వేర్, హ్యూమన్ క్యాపిటల్ మేనేజ్మెంట్ సాఫ్ట్‌వేర్ (HCM), కస్టమర్ రిలేషన్ షిప్ మేనేజ్మెంట్ సాఫ్ట్‌వేర్, సప్లై చెయిన్ మేనేజ్మెంట్ సాఫ్ట్‌వేర్ తయారు చేస్తుంది.

## చరిత్ర
1977 లో లారీ ఎల్లిసన్, బాబ్ మైనర్, ఎడ్ ఓట్స్ లు కలిసి *సాఫ్ట్‌వేర్ డెవలప్ మెంట్ ల్యాబొరేటరీస్* అనే పేరుతో ఒక సంస్థను ప్రారంభించారు.
ఎలిసన్ 1970 లో ఎడ్గర్ ఎఫ్. కాడ్ రిలేషనల్ డేటాబేస్ మేనేజ్మెంట్ సిస్టమ్స్ మీద రాసిన "A Relational Model of Data for Large Shared Data Banks." పేరుతో వచ్చిన పరిశోధనా పత్రం చదివి స్ఫూర్తి పొందాడు. 

## మూలాలు

వర్గం:వ్యాపార సంస్థలు
వేమూరి (అయోమయనివృత్తి)

**వేమూరి** లేదా **వేమూరు** తెలుగువారిలో కొందరి ఇంటి పేరు.

### ప్రముఖ వ్యక్తులు
* వేమూరి గగ్గయ్య, సుప్రసిద్ధ రంగస్థల, సినిమా నటుడు.
* వేమూరి రామకృష్ణారావు తెలుగుదేశంలో ఆనాటి అధ్యాపకులలో అగ్రగణ్యుడు.
* వేమూరి రామయ్య, సుప్రసిద్ధ నాటక కళాకారులు.
* వేమూరి వేంకటేశ్వరరావు వృత్తిరీత్యా, కంప్యూటర్ సైన్సు విభాగంలో, ఆచార్య పదవిలో ఉన్నారు.
* వేమూరి రాధాకృష్ణ,  ఆంధ్రజ్యోతి పత్రిక ప్రధాన సంపాదకులు, మేనేజింగ్ డైరెక్టర్. 
* వేమూరి రాధాకృష్ణమూర్తి, ప్రముఖ రంగస్థల నటుడు, దర్శకుడు.
* వేమూరి నరసింహారెడ్డి, ప్రసిద్ధ తెలుగు సాహితీవేత్త.
* వేమూరి ఆంజనేయశర్మ

## ఇతరాలు
* వేమూరి నిఘంటువు (ఇంగ్లీషు-తెలుగు)
* వేమూరి నిఘంటువు (తెలుగు-ఇంగ్లీషు)
కట్టమంచి (అయోమయ నివృత్తి)

## గ్రామాలు
*కట్టమంచి నెల్లూరు జిల్లాలోని గ్రామం.

## వ్యక్తులు
*కట్టమంచి (ఇంటి పేరు)
*కట్టమంచి రామలింగారెడ్డి
* కట్టమంచి బాలకృష్ణారెడ్డి
కోడి (అయోమయ నివృత్తి)

**[[కోడి]]** ఒకరకమైన పక్షి. కోడి అనేది క్రింది వాటిని కూడా సూచిస్తుంది:

* కోడి (ఇంటి పేరు)
కోడి (ఇంటి పేరు)

**కోడి** అనేది తెలుగువారిలో కొందరి ఇంటి పేరు.

## ప్రముఖ వ్యక్తులు
* కోడి రామకృష్ణ, ( జులై 23 - ఫిబ్రవరి 22, 2019 ) తెలుగు సినిమా దర్శకుడు. ఇంట్లో రామయ్య వీధిలో కృష్ణయ్య సినిమాతో దర్శకునిగా తన కెరీర్ ప్రారంభించి పలు చిత్రాలకు దర్శత్వం వహించారు. తెలుగు సినీ పరిశ్రమలో అగ్రకథా నాయకులందరితో ఆయన సినిమాలు చేశాడు. తెలుగులోనే కాక తమిళ, హిందీ, కన్నడ, మలయాళ చిత్రాలకూ దర్శకత్వం వహించాడు.

* కోడి రామ్మూర్తి నాయుడు, (1882 - 1942) ఆంధ్రరాష్ట్రానికి చెందిన ప్రముఖ వస్తాదు, మల్లయోధుడు. ఇరవయ్యో శతాబ్దపు తొలి దశకాల్లో ప్రపంచ ఖ్యాతి గాంచిన తెలుగువారిలో అగ్రగణ్యులు. శ్రీకాకుళం జిల్లా వీరఘట్టంలో జన్మించారు.

## మూలాలు

వర్గం:ఇంటిపేర్లు
నందమూరి

thumb|యన్టీయార్ కటౌట్స్
**నందమూరి** తెలుగువారిలో కొందరి ఇంటి పేరు.

### ప్రముఖ వ్యక్తులు
* నందమూరి తారక రామారావు
* నందమూరి త్రివిక్రమరావు
* నందమూరి హరికృష్ణ
* నందమూరి బాలకృష్ణ
* నందమూరి తారక రామారావు (జూనియర్)
* నందమూరి లక్ష్మీపార్వతి
* నందమూరి కళ్యాణరామ్
* నందమూరి తారకరత్న 
* నందమూరి మోహనకృష్ణ  
* నందమూరి రాజా

## బయటి లింకులు
*నందమూరి కుటుంబ సభ్యులందరి వివరాలు సేకరించే అబిమాన సంఘం.

వర్గం:ఇంటిపేర్లు
జంధ్యాల (అయోమయ నివృత్తి)

* జంధ్యాల సుబ్రహ్మణ్యశాస్త్రి (దర్శకుడు), సినిమా రచయిత, దర్శకులు. "జంధ్యాల"గా ప్రసిద్ధుడు.
* జంధ్యాల సుబ్రహ్మణ్యశాస్త్రి (అవధాని), పంచసహస్రావధాని.
* జంధ్యాల (ఇంటి పేరు)
* జంధ్యాల పాపయ్య శాస్త్రి
* జంధ్యాల దక్షిణామూర్తి, వైద్యులు.
* జంధ్యాల గౌరీనాథశాస్త్రి, తెలుగు సినిమా నటులు.
* జంధ్యాల జయకృష్ణ బాపూజీ, తెలుగు కవి.
జంధ్యాల (ఇంటి పేరు)

**జంధ్యాల** తెలుగువారిలో కొందరి ఇంటి పేరు.

## ప్రముఖ వ్యక్తులు
* జంధ్యాల గౌరీనాథశాస్త్రి, సుప్రసిద్ధ సినిమా నటుడు.
* జంధ్యాల పాపయ్య శాస్త్రి, సుప్రసిద్ధ కవి పండితుడు.
* జంధ్యాల దక్షిణామూర్తి, సుప్రసిద్ధ వైద్యుడు.
* జంధ్యాల సుబ్రహ్మణ్యశాస్త్రి, సుప్రసిద్ధ సినిమా దర్శకుడు

వర్గం:ఇంటిపేర్లు
టంగుటూరి

**టంగుటూరి** తెలుగువారిలో కొందరి ఇంటి పేరు.

## ప్రముఖ వ్యక్తులు
* టంగుటూరి ప్రకాశం 
* టంగుటూరి అంజయ్య
* టంగుటూరి మణెమ్మ
* టంగుటూరి సూర్యకుమారి
కాలాశోకుడు

**కాలాశోకుడు** శిశునాగ వంశాన్ని స్థాపించిన శిశునాగుని కుమారుడు, ఈ వంశానికి చెందిన చివరిరాజు. హిందూ పురాణాలలో ఈయనను *కాకవర్ణ*గా అభివర్ణించాయి. కానీ బౌద్ధ గ్రంథాలలో కాలాశోకునిగా ఉల్లేఖించబడినాడు. మౌర్య చక్రవర్తి అశోకునితో వేర్చరచడానికి బౌద్ధ గ్రంథాలలో ఈయన శరీరఛాయ నల్లగా ఉన్నందువలన కాలాశోకుడన్నారు. అందుకే పురణాలు కూడా కాకవర్ణుడని (నల్లని రంగు వాడు) అభివర్ణించాయి. కాలశోకుని పాలన రెండు విషయాలకై ప్రాముఖ్యత పొందినది. ఈయన పాలనాకాలంలోనే వైశాలిలో రెండవ బౌద్ధ సంగీతి జరిగినది, మగధ రాజధానిని రాజగృహ నుండి పాటలీపుత్రానికి తరలించబడినది. శిశునాగ వంశం యొక్క అంతం గురించి స్పష్టంగా తెలియదు. మహాపద్మనందుడు ఇతడిని చంపి నందవంశాన్ని స్థాపించాడని భావిస్తారు.

## మూలాలు
శివ ధనుస్సు

thumb|right|250px| శ్రీరాముడు శివధనస్సును ఎత్తడం(రాజా రవివర్మ చిత్రం)

**శివ ధనుస్సు** హిందూ పురాణాల ప్రకారం పరమశివుని దివ్యాయుధం. ఈ ధనుస్సుతోనే శివుడు దక్షుని యజ్ఞాన్ని సర్వనాశనం చేశాడు.. దేవతలందరూ కలిసి శివుణ్ణి మెప్పించి ఈ ధనుస్సును సంపాదించారు. ఆ తరువాత దేవతలు మిథిలా నగరానికి రాజైన దేవరాతుడికి యజ్ఞఫలంగా బహూకరించారు. దీనిని పినాకము అని అంటారు.

సీతాదేవి ఒకసారి తన చెల్లెళ్ళతో ఆడుకొను చుండగా పొరపాటున శివధనస్సునుంచిన బల్లను కదిలించడం జరిగింది. రాజ సౌధం లోని వారెవరూ ఇంతకు ముందెన్నడూ దానిని కదిలించ లేక పోయారు. దీనిని గమనించిన జనక మహారాజు సీతా స్వయంవరానికి ఈ ధనస్సును వాడుకొనడం జరిగింది. ఎవరైతే శివధనస్సు నెత్తి బాణాన్ని సంధించ గలరో వారే సీతను పరిణయమాడుటకు అర్హులని ఆయన చాటింపు వేయించాడు. రాముడు శివధనస్సు నెత్తి ఎక్కుపెట్టడమే తరువాయి అది రెండుగా విరిగి పోయింది. దాంతో సీతా రాముల కల్యాణం జరిగి పోయింది. స్వయంవరం అయిపోయిన తరువాత సీతా లక్ష్మణ సమేతుడై అయోధ్య వెళుతున్న రాముని పరశురాముడు అడ్డగించాడు.

## మూలాలు

వర్గం:రామాయణం
వర్గం:దేవతల ఆయుధాలు
మానవ శరీరము-కొన్నిముఖ్యాంశాలు

## మానవ శరీరము-కొన్నిముఖ్యాంశాలు
thumb|262x262px|శరీరంలో అతి పెద్ద ఎముక ఫీమర్ బోన్
thumb|శరీరంలో పెద్ద అవయవం కాలేయం
*శరీర సాధారణ ఉష్ణోగ్రత = 37 డిగ్రీలు సెల్సియస్ (98.4 ఫారిన్‌హైట్ )
*సాధారణ రక్తపోటు = 120/80
*వారసవాహికల (క్రోమోజోముల) సంఖ్య = 46 / 23 జతలు.
*ప్రక్క ఎముకుల సంఖ్య = 24 / 12 జతలు.
*పాల దంతాల సంఖ్య = 20.
*శాశ్వత దంతాల సంఖ్య = 32.
*అతిపెద్ద ఎముక = ఫీమర్ (తొడ ఎముక).
*శరీరము లో గట్టి ఎముక = ఫీమర్ ( తొడ ఎముక).
*శరీరములో అతి చిన్న ఎముక = చెవిలో ఉండే స్ట్రెప్స్(streps).
*శరీరములో అతి పెద్ద అవయవము = కాలేయము.
*శరీరములో అతి చిన్న అవయవము = సార్డోరియస్(చెవి లో).
*అప్పుడే పుట్టిన శిశువు బరువు = 2.5 - 3.0 కిలోలు.
*సగటున రోజుకు కావలసిన ఆహారము = 2400 కాలరీలు(గ్రామీనులకు),2100 కాలరీలు(పట్టణవాసులకు).
*మానవులు నిముసానికి ఎన్నిసార్లు శ్వాసిస్తారు? = 18 -24 సార్లు.
*సగటున రోజుకి కావలసిన నీరు = 5 లీటర్లు.
*నిముసానికి గుండె ఎన్నిసార్లు కొట్టుకుంటుంది? = 72 సార్లు.
*మనుషులలో సగటు రక్తము = 5 లీటర్లు.
*మానవ శరీరములో కండరాల సంఖ్య = 650.
*మానవ శరీరము లో ఎముకల సంఖ్య = 206.
*శరీరములో పెద్ద కండరము = గ్లుటియస్ మాక్షిమస్(Glutious Maximaus)-పిరుదులలో ఉంటుంది.
*మానవుని కపాలములో ఎముకల సంఖ్య = 22.
*చేతులు+కాలులోగల ఎముకల సంఖ్య = 30.
*వెన్నుపూసల సంఖ్య = 33.
*మానవునిలో అతి పొడవైన కణము = నాడీకణము.
*శరీరములో కణాల సంఖ్య = 75 ట్రిలియన్లు (సుమారుగా)
*మెదడు బరువు = 1350 గ్రాములు
*గుండె బరువు = 300 గ్రాములు.
*మూత్రపిండాల బరువు = 250 గ్రాములు.
*కాలేయము బరువు = 1500 గ్రాములు.
*పురుషులలో ఎర్రరక్త కణాలు = 4,5-5.0 మిలియన్స్/ఘ.మి.మీ.
*మహిళలలో ఎర్రరక్త కణాలు = 4.0-4.5 మిలియన్లు / ఘన.మి.మీ.
*ఎర్ర రక్త కణాల జీవిత కాలము = 120 రోజులు.
*తెల్లరక్త కణాల సంఖ్య = 4000 - 11000/ఘన.మి.మీ.
*అతి పెద్ద తెల్ల రక్తకణము = మోనో సైట్.
*అతి చిన్న తెల్ల రక్త కణము = లింఫోసైట్.
*తెల్ల రక్త కణాల జీవిత కాలము = 12-13 రోజులు.
*రక్తము లోని గ్రూపులు = ఎ , బి , ఎబి , ఒ.(A,B,AB,O.)
*విశ్వగ్రహీత(Universal Recepient) = ఎబి.గ్రూపు.
*విశ్వదాత(Universal Donor) = ఓ.గ్రూపు.
*మానవులలో ఎక్కువమందికి ఉండే గ్రూపు = బి(B)గ్రూపు.(కాదు, ఓ గ్రూపు)

## మూలము
Text book of physiology / Samson wright's
Text book of Preventive & Social medicine/J.E Park & K.Park

వర్గం:వైద్యము
ఖారవేలుడు

చేది వంశస్థులలో ప్రముఖుడు **ఖారవేలుడు**. హాథీగుంఫా శాసనం వల్ల ఇతడు చరిత్రలో ప్రసిద్ధిచెందినాడు. 24 సం.ల వయస్సులోనే ఇతడు కళింగ రాజ్యాధినేత అయ్యాడు.

కళింగులు నేటి ఉత్తరాంధ్ర, ఒడిషా ప్రాంతాలను పాలించిన రాజులు. కొన్ని చోట్ల ఆంధ్ర, కళింగ శబ్దాలు ఒకదానికొకటి కూడా వాడబడ్డాయి. 
మౌర్య చక్రవర్తి అయిన అశోకుని కళింగ యుద్ధం క్రీ.పూ.255లో జరిగింది. అది భారతదేశ చరిత్రలో ఒక ప్రధాన ఘట్టము. తరువాత అశోకుడు యుద్ధ మార్గాన్ని విడచి ధర్మాన్ని, శాంతిని ప్రధాన పాలనా విధానాలుగా చేకొన్నాడు.

అశోకుని సామ్రాజ్యం క్షీణించిన తరువాత సా.శ. 183లో ఖారవేలుడు కళింగ రాజయ్యాడు. మౌర్య సామ్రాజ్యంపై తిరుగుబాటు చేసిన మొదటి స్వతంత్ర కళింగ రాజు ఇతడు. పాటలీపుత్రాన్ని పాలిస్తున్న పుష్యమిత్రుని ఓడించి మౌర్య రాజులు అంతకుముందు తీసుకువెళ్ళిన జైన విగ్రహాలను తిరిగి కళింగ రాజ్యానికి తీసుకొచ్చాడు. ఖారవేలుడు జైన మతస్థుడు. వతషభ లాంఛనుడు. ఇతని రాజధాని ప్రస్తుతం శ్రీకాకుళం జిల్లా పర్లాకిమిడి వద్దనున్న ముఖలింగం.

ఖారవేలునికి సమకాలీనుడు ఆంధ్రదేశంలో శాతవాహన రాజు శాతకర్ణి. వారికి మధ్య పెద్ద యుద్ధం జరిగింది. ఆ యుద్ధంలో పిథుండ నగరాన్ని ఖారవేలుడు నాశనం చేశాడని హాథీగుంఫా శాసనం (క్రీ.పూ. 183) ద్వారా తెలుస్తుంది. అయితే ఆ యుద్ధంలో ఖారవేలుడు విజయం సాధించాడని చెప్పలేము - "శాతకర్ణిని లక్ష్యం చేయక ఖారవేలుని సైన్యాలు కణ్ణబెణ్ణానది (కృష్ణానది) వరకు పురోగమించి ముషికనగరాన్ని హడలుకొట్టినాయట."
ఏమయినా తరచూ కళింగుల మధ్య, శాతవాహనుల మధ్య జరిగిన యుద్ధాలవల్ల తీరాంధ్రప్రాంతం కొంత కళింగుల వశమయ్యింది. ఆంధ్రులకు చాలా నష్టం జరిగింది. పిథుండ నగగరం బహుశా "ప్రతిపాలపురం" లేదా భట్టిప్రోలు అయ్యి ఉండవచ్చును. ఖారవేలుడు సర్వ రాష్ట్రిక, భోజక ప్రభువులను ఓడించాడు. అంగ వంగ దేశాలనుండి రత్నాలు తెచ్చాడు.

ఖారవేలుడు యుద్ధవీరుడే కాక ఎంతో సమర్ధత గల రాజు. పౌర జానపదులకు అనేక సౌకర్యాలు కలిగించాడు. అంతకు పూర్వం మగధ రాజులు వేయించిన కాలువలు పూడిపోగా ఖారవేలుడు వాటిని తిరిగి మరమ్మతు చేయించాడు. రాజధానికి నీటివసతి కల్పించాడు. జైనానికి ఇతోధికంగా ప్రోత్సాహం కలిగించాడు. 164 జైనమత గ్రంథాలను పునరుద్ధరించాడు. తుఫానులవలన పడిపోయిన గోపుర ప్రాకారాలను బాగుచేయించాడు. 35 లక్షల ప్రజలు అతని రాజ్యంలో ఉండేవారు.callinga

## వనరులు
* ఆచార్య బి.ఎస్.ఎల్. హనుమంతరావు - ఆంధ్రుల చరిత్ర - విశాలాంధ్ర పబ్లిషింగ్ హౌస్
* ఏటుకూరి బలరామమూర్తి - ఆంధ్రుల సంక్షిప్త చరిత్ర - విశాలాంధ్ర పబ్లిషింగ్ హౌస్

వర్గం:భారతదేశ చరిత్ర
శ్రీరామదండు

thumb|దుగ్గిరాల గోపాలకృష్ణయ్య
thumb|శ్రీరామదండు మొదటి పేజీ
**శ్రీరామదండు** ఆంధ్ర రత్న దుగ్గిరాల గోపాలకృష్ణయ్య స్వాతంత్ర్య సమరంలో స్థాపించిన యువసేన. ఇతడు శ్రీరాముని భక్తుడు. చేసిన పనులన్నీ రామాంకితం చేసిన ధన్యజీవి. భారత స్వతంత్ర పోరాటానికి సేవాదళములను సమకూర్చు సమయమున ఆంధ్ర సాంప్రదాయకంగా శ్రీరామదండు అను సంస్థను స్థాపించి 'బహుపరాక్' అను హెచ్చరికలను జేయుచు దానికి సంబంధించిన నిబంధనములను గ్రంథస్థము చేసెను. ఈతని చర్యలు కాంగ్రెస్ మహనీయులకు అసలు రుచించలేదు. ఇతడు వందలకొలదిగ ఉపన్యాసములను ఇచ్చినను, నెలలుగా చీరాలలో తన ఉద్యమమును నడిపించినను అతని హెచ్చరికలు, వ్రాతలు తప్ప రామదండు వర్ణన పత్రికలయందు కానరాదు. అందువలన పత్రికాముఖముగ లభ్యమైన శ్రీరామదండునకు సంబాంధించిన వ్రాతలన్నియు 1934లో గ్రంథస్థము చేసి సమకూర్చిరి.

## మూలము
*శ్రీరామదండు: రామదాసు ఆంధ్రరత్న దుగ్గిరాల గోపాలకృష్ణయ్య, ప్రకాశాకులు: శ్రీమదాంధ్ర విద్యాపీఠగోష్ఠి, విజయవాడ, 1934.

వర్గం:తెలుగు పుస్తకాలు
మెగస్తనీసు

**మెగస్తనీసు** (క్రీ.పూ. 350 - క్రీ.పూ. 290) ప్రాచీన గ్రీకు యాత్రికుడు, సందర్శకుడు. ఆసియా మైనర్ ప్రాంతంలో జన్మించిన మెగస్తనీసును సెల్యూకస్ గ్రీకు రాయబారిగా పాటలీపుత్రములోని శాండ్రోకొట్టస్ (చంద్రగుప్త మౌర్యుడు) ఆస్థానానికి పంపాడు. అతను రాయబారిగా పనిచేసిన కాలము ఖచ్చితంగా తెలియదు కానీ చరిత్రకారులు చంద్రగుప్తుని మరణ సంవత్సరమైన క్రీ.పూ. 288 కు ముందు అని మాత్రం నిర్ణయించారు. ఇతడు ప్రఖ్యాత చారిత్రక గ్రంథమైన ఇండికాను రచించాడు.

ప్రస్తుతం పాకిస్తాన్ లో ఉన్న అనేక ప్రాంతాలు, సింధూ నదీ లోయ ప్రాంతం, ఆఫ్ఘనిస్తాన్ మొదలైన ప్రాంతాల్లో పర్యటించాడు. గంగానది మీదుగా పాటలీపుత్రను చేరుకున్నాడు. బహుశా ఈ విధంగా ఆ పవిత్రమైన నదిని దర్శించిన మొట్టమొదటి పాశ్చాత్యుడు ఇతనే కావచ్చని చరిత్రకారుల ఊహ. మెగస్తనీస్ తన ప్రయాణంలోని అనుభవాలని గ్రంథస్తం చేశాడు కానీ వాటిలో ఏమీ లభ్యం కావడం లేదు. తన రచనల్లో హిమాలయాలు, టిబెట్, శ్రీలంకలను కూడా ప్రస్తావించాడు. మౌర్యుల తరువాత ఎన్నదగిన జాతి ఆంధ్ర జాతియని, వారి రాజు మిక్కిలి బలవంతుడని అతనికి 32 కోటలున్నాయని పేర్కొన్నాడు. భారతీయ పద్ధతులు, ధార్మిక, మత సంబంధమైన ఆచారాల గురించి, కుల వ్యవస్థ గురించి కూడా రాశాడు.

## బయటి లింకులు
* మెగస్తనీసు రచించిన "ఇండికా" యొక్క లభ్యమౌతున్న పాఠ్యం
* Fragments of Indika, as reconstructed from later accounts
* Ancient India as described by Arrian based on accounts by Megasthenes
## మూలాలు

వర్గం:క్రీ.పూ. 350 జననాలు
వర్గం:క్రీ.పూ. 290 మరణాలు
వర్గం:భారతదేశంలో యవనులు
వర్గం:చరిత్రకారులు
దోమాడ చిట్టబ్బాయి

**దోమాడ చిట్టబ్బాయి** (మే 9, 1933, - జూలై 2, 2002) ప్రముఖ నాదస్వర విద్వాంసులు. వీరు తూర్పు గోదావరి జిల్లా బొలిపాలెం గ్రామంలో చాగంటి రాఘవులు, చిట్టెమ్మలకు 1933 ఆగష్టు 1న జన్మించారు. వీరు దోమాడ లచ్చన్న, అచ్చమ్మలకు దత్తపుత్రుడుగా పెరిగారు. ఈయన మేనమామ పసుపతి వెంకట్రావు చిట్టబ్బాయికి నాదస్వరాన్ని పరిచయం చేశాడు. సుప్రసిద్ధ నాదస్వర విద్వాంసులు పసుపులేటి వెంకట్రావు, నేదునూరి కృష్ణమూర్తి, దాలిపర్తి పిచ్చయ్యల వద్ద నాదస్వర విద్యాభ్యాసంలో శిక్షణ పొందాడు.

చిట్టబ్బాయి ఆ తర్వాత రేడియో, దూరదర్శన్ లలో అనేక ప్రదర్శనలు ఇచ్చాడు. ప్రముఖ గ్రామఫోన్, రికార్డింగ్ కంపెనీలకు క్యాసెట్లు, డిస్కులు రికార్డు చేశాడు. వివిధ ప్రముఖ సంగీత కళా సంస్థలనుండి “సునాద ప్రవీణ”, “కళాసరస్వతి”, “ఆంధ్రరత్న”, “సంగీత కళాసాగర” మొదలైన బిరుదులు పొందాడు. 1990లో ఆంధ్రవిశ్వవిద్యాలయం చిట్టబ్బాయిని గౌరవ డాక్టరేటు డిగ్రీ కళాప్రపూర్ణతో సత్కరించింది. సింహాచలంలోని శ్రీవరాహ నరసింహస్వామి దేవస్థానం యొక్క ఆస్థాన విద్వాంసునిగా ఒక దశాబ్దకాలంపాటు పనిచేశాడు. 1990 దశకం చివరలో క్రియాశీల ప్రజాజీవితంనుండి వైదొలగే ముందు శ్రీ వెంకటేశ కళాపీఠంలో కూడా పనిచేశాడు. 1995లో సంగీత నాటక అకాడెమీ నుండి ఆయన కర్ణాటక వాద్య సంగీత విభాగంలో జాతీయ పురస్కారాన్ని అందుకున్నాడు.

నాదస్వర వాద్యంలో ఎంతో కీర్తి గడించిన చిట్టబ్బాయి 2002 జూలై 2న పరమపదించాడు.

## మూలాలు

వర్గం:1933 జననాలు
వర్గం:2002 మరణాలు
వర్గం:తెలుగువారిలో సంగీతకారులు
వర్గం:సంగీతకారులు
వర్గం:నాదస్వర విద్వాంసులు
వర్గం:తూర్పు గోదావరి జిల్లా సంగీత విద్వాంసులు
వర్గం:సంగీత నాటక అకాడమీ అవార్డు గ్రహీతలు
లాహోర్

**లాహోర్** **Lahore** (ఉర్దూ: **لاہور**, పంజాబీ: **لہور**, పాకిస్తాన్ నగరం, "పాకిస్తాన్ పంజాబ్" రాష్ట్రానికి రాజధాని. పాకిస్తాన్ లో కరాచీ తరువాతి అధిక జనాభా గల నగరం. దీనిని 'పాకిస్తాన్ హృదయం' అనికూడా అంటారు. ఇది రాజకీయ, సాంస్కృతిక, విద్యా వైజ్ఞాన కేంద్రం. దీనికి 'మొఘలుల తోట' అని కూడా అంటారు, ఇలా పిలవడానికి కారణం, మొఘలుల వారసత్వాలు ఇక్కడ ఎక్కువ. ఈ నగరం రావీ, వాఘా నదుల ఒడ్డున, భారత్-పాకిస్తాన్ సరిహద్దున గలదు.

ఇక్కడి నిర్మాణాలు మొఘలుల శైలులలో ఉన్నాయి. ఉదాహరణకు బాద్షాహీ మస్జిద్, 'అలీ హుజ్విరి', లాహోర్ కోట, షాలిమార్ తోటలు, జహాంగీర్ సమాధి, నూర్జహాన్ సమాధి. ఇవి పర్యాటకులకు విశేషంగా ఆకర్షిస్తాయి.

ఈ నగర ప్రధాన భాష పంజాబీ, ఉర్దూ, ఇంగ్లీషు. అధిక ప్రజలు "లాహోరీ పంజాబీ" (పంజాబీ, ఉర్దూల సమ్మేళనం) మాట్లాడుతారు. 2006 లో ఈ నగర జనాభా ఒక కోటిని దాటింది. దక్షిణాసియాలో ఐదవ పెద్ద నగరంగానూ, ప్రపంచంలో 23వ నగరం గానూ స్థానం పొందింది.

"సారే జహాఁ సే అచ్ఛా హిందూస్తాఁ హమారా" గేయ రచయిత ఇక్బాల్ లాహోర్ కు చెందిన వాడే.
## సోదర నగరాలు
లాహోర్ కు క్రింది సోదర నగరాలు గలవు:
*  బెల్గ్రేడ్, సెర్బియా (2007).
*  ఇస్తాంబుల్, టర్కీ (1975).
*  సరివోన్, నార్త్ కొరియా (1988).
*  జియాన్, చైనా (1992).
*  కోర్టిర్జ్క్, బెల్జియం (1993).
*  ఫెజ్, మొరాకో (1994).
*  కార్డోబా, స్పెయిన్ (1994).
*  సమర్ఖండ్, ఉజ్బెకిస్తాన్ (1995).
*  ఇస్ఫహాన్, ఇరాన్ (2004).
*  మస్ హద్, ఇరాన్ (2006).
*  గ్లాస్గో, స్కాట్లాండ్ (2006).
*  చికాగో, ఇల్లినాయిస్ (2007).
*  దుషాంబే, తజికిస్తాన్.
*  ఫ్రెస్నో, కాలిఫోర్నియా.

## దేవాలయాలు

* లవ దేవాలయం: లాహోర్ కోటలో ఉన్న హిందూ దేవాలయం. హిందూ మతానికి చెందిన రాముడి కుమారుడైన లవునికి అంకితం చేయబడిన దేవాలయం. సిక్కు కాలం నాటి కాలానికి చెందినది.

## ఇవీ చూడండి
* ప్రపంచ నగరాలు
*ది గ్రేట్ గామా

## మూలాలు

## బయటి లింకులు

* Lahore City Government
* World Heritage Photographs of the Lahore Fort and Shalimar Gardens
* Lahore Lahore Hay 
* Lahore in Photographs
* 

వర్గం:ప్రపంచ నగరాలు
వర్గం:ఆసియా నగరాలు
వర్గం:పాకిస్తాన్ నగరాలు
తిమ్మిరెడ్డిపల్లె

**తిమ్మిరెడ్డిపల్లె**  చిత్తూరు జిల్లా, పూతలపట్టు మండలం లోని రెవెన్యూయేతర గ్రామం**.** ఇది చిత్తూరు నుండి సుమారు 22 కి.మీ. దూరంలో చిత్తూరు - హైదరాబాదు జాతీయ రహదారి పైన ఉంది.

## మూలాలు

## మూలాలు
వడగళ్ళు

thumb|right|300px|ఇప్పటిదాకా నమోదైన అతిపెద్ద వడగళ్ళుthumb|right|300px|'''ఆరు సెంటీమీటర్ల వ్యాసం కలిగిన మంచుగడ్డ'''**వడగళ్ళు** అంటే అస్తవ్యస్థమైన ఆకారాల్లో గడ్డకట్టిన మంచు ముక్కలు లేద మంచు బంతులు. వానతో పాటుగా పడే వడగళ్ళ పరిమాణం సుమారు 5 మిల్లీమీటర్ల నుంచి 15 సెంటీమీటర్ల వ్యాసంలో ఉంటాయి. తీవ్రమైన ఉరుములతో కూడిన వర్షానికి ఇంకా పెద్ద వడగళ్ళు రాలే అవకాశం కూడా లేకపోలేదు. ఇవి పారదర్శక మంచు పదార్థంతో కానీ ఇతర రకాలైన మంచుతో కలిసి పొరలు పొరలుగా కనీసం 1 మి.మీ. వ్యాసం గల గుండ్లుగా ఏర్పడుతాయి. చిన్న చిన్న వడగళ్ళు 5 మి.మీ.ల కన్నా తక్కువ పరిమాణంలో ఉంటాయి. 

## వివరాలు
వడగళ్ళు అనేవి ఒక రకమైన ఘనీభవించిన వర్షం. ఇవి ఐసికిల్స్‌ కంటే భిన్నంగా ఉంటాయి. వడగళ్ళు క్రమరహితమైన మంచు ముద్దల్లాగా ఉంటాయి. వడగళ్ళు సాధారణంగా చల్లని వాతావరణంలో స్నోఫ్లేక్‌లుగా వస్తాయి. వాటి నిర్మాణం ఉపరితల ఉష్ణోగ్రత, వాతావరణ తేమపై ఆధారపడి ఉంటుంది. 

## నిర్మాణం
వడగళ్ళు అనేవి సాధారణ మంచు అవపాతం ప్రత్యేక రూపం, ఇది ఇతర రకాల మంచు నుండి భిన్నంగా ఉంటుంది. ఉదాహరణకు, గ్రాపెల్ అనేది రిమ్ మంచు నుండి ఏర్పడుతుంది, అయితే దానిలాగే చిన్నగా, మృదువుగా ఉంటుంది. సాధారణ స్నోఫ్లేక్‌లు తరచుగా సున్నితమైన, సూది లాగా ఉంటాయి. దీనికి విరుద్ధంగా, వడగళ్ళు పెద్దవి, ఘనమైనవి, గోళాకార పరిమాణంలో ఉంటాయి, సాధారణంగా 5 మిమీ (0.2 అంగుళాలు) నుండి 15 సెం.మీ (6 అంగుళాలు) వ్యాసం కలిగి ఉంటాయి. వాతావరణ శాస్త్రంలో, 5 మిమీ అంతకంటే ఎక్కువ మంచు స్ఫటికాలను వడగళ్ళు అని, చిన్న మంచు స్ఫటికాలను గ్రౌపెల్ అని వ్యవహరిస్తారు. ఉరుములతో కూడిన తుఫానుల సమయంలో దట్టమైన, చీకటి మేఘాల ఢీకొనడం ద్వారా వడగళ్ళు ప్రధానంగా ఉత్పత్తి అవుతాయి.

## వడగళ్ళ వల్ల నష్టాలు
వడగళ్ళు పడడం వల్ల చాలా మంది రైతులు పంటలు నష్టపోతారు. వడగళ్ళతో ప్రాణనష్టం కూడా సంభవిస్తుంది. వడగళ్ల తుఫానులు ఆటోమొబైల్స్, విమానాలు, గాజు కిటికీలు, పైకప్పులు, పశువులు, పంటలకు విస్తృతమైన నష్టాన్ని కలిగిస్తాయి. అవి వ్యవసాయ ఉత్పత్తులకు గణనీయమైన నష్టాన్ని కలిగిస్తాయి, రైతుల ఆదాయాలను ప్రతికూలంగా ప్రభావితం చేస్తాయి. భవనాల పైకప్పులు కూడా ప్రభావితమవుతాయి, కానీ నష్టం వెంటనే స్పష్టంగా కనిపించదు. కాలక్రమేణా లీకేజీలు, పగుళ్లు, నిర్మాణ నష్టం రూపంలో ప్రభావాలు స్పష్టంగా కనిపిస్తాయి.

## మూలాలు

వర్గం:వర్షం
గోడ

[thumb|200px|right|[ఇటుకలతో కట్టిన గోడ.]]
గోడ లేదా కుడ్యం అనేది నిలువుగా ఉపరితలాన్ని  విభజించే నిర్మాణం. ఇది భవనాలలోని స్థలాన్ని గదులుగా విభజిస్తుంది లేదా భవనాలను రక్షిస్తుంది. ఇది సాధారణంగా రాతి లేదా ఇటుకతో తయారు చేయబడుతుంది. గోడలకు రెండు ప్రధాన ప్రయోజనాలు ఉన్నాయి: భవనాల పైభాగానికి ఆధారాన్ని ఇవ్వడం,  స్థలాన్ని విభజించడం, దండయాత్ర, తప్పించుకోవడం మరియు వాతావరణం నుండి రక్షణ కల్పించడం.

శక్తివంతమైన ఫిరంగిదళం కనుగొనబడటానికి ముందు, అనేక నగరాల్లో రక్షణ గోడలు ఉండేవి. అవి ఇకపై రక్షణకు తగినవి కావు కాబట్టి, చాలా నగర గోడలు తొలగించబడ్డాయి.

"ది వాల్" అనే పదం సాధారణంగా 1989లో కూలిపోయిన శీతల యుద్ధ సమయంలో నిర్మించిన బెర్లిన్ గోడను సూచిస్తుంది, కానీ అదే పేరుతో ఉన్న పింక్ ఫ్లాయిడ్ ఆల్బమ్‌ను కూడా సూచిస్తుంది.

ఇమ్యురేషన్ రూపంలో ప్రజలను గోడల వెనుక మూసివేయడం చారిత్రాత్మకంగా మానవ త్యాగం మరియు శిక్ష యొక్క పద్ధతి.

## రిటైనింగ్ వాల్
రిటైనింగ్ వాల్ అనేది మట్టి కూలిపోకుండా ఉండటానికి తయారు చేయబడిన నిర్మాణం. వ్యవసాయం లేదా రోడ్డు నిర్మాణం వంటి ఇతర నిర్మాణ పనుల కోసం దీనిని ప్రత్యేక ప్రాంతాలలో తయారు చేస్తారు.

రిటైనింగ్ వాల్ రకాలు:

# యాంకర్డ్ వాల్
# కాంటిలీవర్ వాల్
# గ్రావిటీ వాల్
# పైలింగ్ వాల్

## గోడలలో రకాలు

* లోడ్ బేరింగ్ వాల్ అనేది ఒక నిర్మాణాత్మక అంశం. ఇది ఇంటి బరువును పైకప్పు,  పై అంతస్తుల నుండి పునాది వరకు మోస్తుంది. ఇది పై అంతస్తులలోని బీమ్‌లు, స్లాబ్ మరియు గోడలు వంటి నిర్మాణాలకు ఆధారాన్నిస్తుంది. 
* నాన్-లోడ్ బేరింగ్ వాల్ నిర్మాణం నిలబడటానికి సహాయపడదు మరియు తనను తాను మాత్రమే నిలబెట్టుకుంటుంది. ఇది పైన ఉన్న నేల పైకప్పు భారాలను తట్టుకోదు. ఇది ఒక ఫ్రేమ్డ్ నిర్మాణం. చాలా వరకు అంతర్గత గోడలు, దీని ఉద్దేశ్యం నిర్మాణాన్ని గదులుగా విభజించడం.
* విభజన గోడ భవనాల నుండి ఖాళీలను వేరు చేస్తుంది. ఇది దృఢంగా ఉంటుంది, ఇటుక లేదా రాతితో నిర్మించబడింది. ఇది ఒక ఫ్రేమ్డ్ నిర్మాణం. విభజన గోడ నేల, పైకప్పు మరియు గోడలకు సురక్షితంగా ఉంటుంది. ఇది దాని స్వంత భారాన్ని మోయడానికి తగినంత బలంగా ఉంటుంది. . ఇది గోడ ఫిక్చర్‌లకు ఆధారాన్ని ఇవ్వడానికి స్థిరంగా మరియు బలంగా ఉంటుంది. విభజన గోడ ధ్వని అవరోధంగా పనిచేస్తుంది మరియు ఇది అగ్ని నిరోధకతను కలిగి ఉంటుంది.
* వెనీర్డ్ వాల్ పదార్థాన్ని నిలుపుకుంటుంది. దీనిని ఇటుక లేదా రాతితో తయారు చేయవచ్చు. అత్యంత ప్రసిద్ధ వెనీర్డ్ గోడ ఇటుకతో తయారు చేయబడింది. గోడ ఒక వైపు మాత్రమే మందంగా ఉంటుంది. భవన నియమావళికి లోపలి గోడలలో ఇన్సులేషన్ అవసరం కావడం ప్రారంభించినప్పుడు ఇది ప్రమాణంగా మారింది. ఇది తేలికైనది. వెనీర్డ్ గోడలను త్వరగా నిర్మించవచ్చు.

## ప్రపంచ ప్రఖ్యాతమైన గోడలు
* చైనా మహా గోడ, చైనా
* బెర్లిన్ గోడ, జర్మనీ
* క్రెమ్లిన్ గోడ, రష్యా
* కోట గోడ

## మూలాలు

వర్గం:కట్టడాలు
మాండవి

**మాండవి** కుశధ్వజుని కుమార్తె. శ్రీరాముని తమ్ముడు భరతుని భార్య.

హిందూ ఇతిహాసం ప్రకారం రామాయణంలో, కుశధ్వజ మహారాజు, చంద్రభాగల కుమార్తె మాండవి. కుశధ్వజ మహారాజు జనక మాహారాజుకు సోదరుడు. అతని సోదరుని కుమార్తె సీత రామాయణంలో ప్రధాన పాత్ర. ఆమె శ్రీరాముని వివాహం చేసుకుంది. ఆ సమయంలో శ్రీరాముని సోదరులైన లక్ష్మణుడు, భరతుడు, శత్రుఘ్నుడు లకు కూడా వివాహాలు జరిగాయి. ఆ సందర్భంలో మాండవి భరతుడిని వివాహమాడింది.

అప్పటి కుశధ్వాజ ఆస్థానం రాజ్‌బీరాజ్ ప్రాంతం చుట్టూ ఉండవచ్చు. ఈ ప్రాంతంలో మాండవి జన్మించి ఉండవచ్చు. వారి కుటుంబ ఆలయం చారిత్రక అవశేషాలు రాజ్‌దేవి ఆలయం చుట్టూ ఉన్నాయి. వారికి తక్ష, పుష్కల అనే ఇద్దరు కుమారులు ఉన్నారు. ఆమెకు ఒక చెల్లెలు శ్రుతకీర్తి ఉంది.

## మూలాలు

వర్గం:పురాణ పాత్రలు
స్త్రీ (అయోమయ నివృత్తి)

* స్త్రీ, అనగా ఆడ మనిషి.
----
* స్త్రీ (1966) 
* స్త్రీ (1973)
* స్త్రీ గౌరవం
* స్త్రీ జన్మ
* స్త్రీ సాహసం
----
* స్త్రీ జననేంద్రియ వ్యవస్థ
సత్తిరాజు

**సత్తిరాజు** అను ఇంటిపేరు పశ్చిమ గోదావరి జిల్లా తణుకు వద్ద కొయ్యెటిపాదు గ్రామం మూలము.

## ప్రముఖ వ్యక్తులు
* తెలుగు వారికి సుపరిచితులైన చిత్రకారుడు, చిత్ర దర్శకుడు శ్రీ బాపు గారి పేరు "సత్తిరాజు లక్ష్మీనారాయణ".
* సత్తిరాజు శంకర నారాయణ
* సత్తిరాజు సీతారామయ్య
శ్రుతకీర్తి

**శ్రుతకీర్తి** కుశధ్వజుని కుమార్తె. శత్రుఘ్నుని భార్య. కుశధ్వజుడు జనకుని తమ్ముడు.

రామాయణం బాలకాండలో రాముడు శివధనుస్సును భంగం చేసిన తరువాత వీర్యశుల్కయైన సీతను రామునకిచ్చి పెండ్లి చేయాలని జనకుడు నిశ్చయించి విశ్వామిత్రుని అనుమతితో దశరధునికి కబురు పెట్టాడు. దశరధునికి తన వంశక్రమం చెప్పి, తన కుమార్తెలయిన సీతను రామునికి, ఊర్మిళను లక్ష్మణునికి ఇచ్చి వివాహం చేయసంకల్పించినట్లు తెలిపాడు. అనంతరం వశిష్ఠుడు, విశ్వామిత్రుడు సంప్రదించుకొని, కుశధ్వజుని కుమార్తెలలో మాండవిని భరతునికి, శ్రుతకీర్తిని శత్రుఘ్నునికి ఇచ్చి కళ్యాణం చేయమని సూచించారు. జనకుడు సంతోషంగా అంగీకరించాడు. ఉత్తర ఫల్గునీ నక్షత్రంలో వారి వివాహాలు జరిగాయి. 
## మహాభారతము
1.శ్రుతకీర్తి అర్జునునకు ద్రౌపదియందు జన్మించిన పుత్రుఁడు.
2.శ్రుతకీర్తి వసుదేవుని చెలియలు. కేకయరాజైన ధృష్టకేతుని భార్య. ఈమె కొడుకులు ప్రతర్దనాదులు అయిదుగురు.
3.శ్రుతకీర్తి విక్రమార్కుని మాతామహుఁడు. ఇతనికి పుత్రులు లేనందున దౌహిత్రుఁడు అయిన విక్రమార్కుఁడు ఇతని రాజ్యము అగు ఉజ్జయినికి రాజు ఆయెను.

వర్గం:పురాణ పాత్రలు
వినాళ గ్రంధులు

[right|thumb|227px|ముఖ్యమైన వినాళ గ్రంధులు. (ఎడమవైపు [పురుషుడు, కుడివైపు స్త్రీ.) **1.** Pineal gland **2.** పియూష గ్రంధి **3.** థైరాయిడ్ గ్రంధి **4.** Thymus **5.** అధివృక్క గ్రంధి **6.** క్లోమము **7.** అండాశయము **8.** వృషణాలు]]

**వినాళ గ్రంధులు** లేదా **నాళరహిత గ్రంధులు** లేదా **అంతఃస్రావక గ్రంధులు** ఒక ప్రత్యేకమైన గ్రంధులు . పేరు తెలియజేసినట్లుగానే వీటికి నాళాలు (Ducts) గాని, రంధ్రాలు (Openings) గాని ఉండవు. ఇవి స్రవించే స్రావాలు (Secretions) సూటిగా వానికి సరఫరా చేయబడిన రక్తం లోనికి కలపబడతాయి. ఈ గ్రంధులచేత స్రవించబడిన రసాయనాలను హార్మోన్లు (Hormones) అంటారు. ఇవి శరీరంలోని అన్నిభాగాలకు రక్తం ద్వారా పంపబడతాయి. శరీరంలో సరియైన భాగానికి అవి చేరగానే, ప్రత్యేక ఫలితాలను కలుగజేస్తాయి. పెరుగుదల రేటు, లింగ పరిపక్వత వంటి మార్పులన్నీ హార్మోనుల అదుపులో ఉంటాయి. కాలేయం ద్వారా పోయినపుడు హార్మోనులు క్రియాశీలం కాని సమ్మేళనాలుగా మారుతాయి. తరువాత అవి మూత్రపిండాల ద్వారా విసర్జింపబడతాయి.

## ముఖ్యమైన వినాళ గ్రంధులు
* పియూష గ్రంధి (Pituitary gland)
* థైరాయిడ్ గ్రంధి (Thyroid gland)
* పారాథైరాయిడ్ గ్రంధి (Parathyroid gland)
* అధివృక్క గ్రంధి (Adrenal or Suprarenal gland)
* క్లోమము (Pancreas)
* అండకోశము (Ovary)
* వృషణాలు (Testis)

## ఇతర వినాళ గ్రంధులు
* హైపోథలామస్ (Hypothalamus)
* జీర్ణకోశము (Stomach)
* కాలేయము (Liver)

వర్గం:శరీర నిర్మాణ శాస్త్రము
ఉత్పరివర్తనము

జన్యువులలో అకస్మాత్తుగా సంభవించే, అనువంశికంగా తరువాత తరాలకు సంభవించే మార్పులు **ఉత్పరివర్తనాలు** (Mutations).

అనువంశకం కాగల హటాత్తుగా సంభవించు వైవిధ్యాలను ఉత్పరివర్తనలు అంటారు.1900 సంవత్సరంలో హ్యుగ్రో డెవ్రోస్, ఈనోధిరా లామార్కియానా అను మొక్కలో వీటిని గమనించారు.
ఉత్పరివర్తనలు జన్యు లేక క్రోమోజోము సంబంధమైనవి కావచ్చును.జీవశాస్త్రంలో, ఉత్పరివర్తనం అనేది జన్యు పదార్థంలో మార్పు. అంటే డిఎన్ఎకు లేదా డిఎన్ఎను తీసుకెళ్లే క్రోమోజోమ్ లకు మార్పులు.ప్రాణాంతకప్రభావాలు కలిగి ఉంటే తప్ప ఈ మార్పులు వారసత్వమైనవి.ఉత్పరివర్తనలు అనేక కారణాల వల్ల జరగవచ్చు. మియోసిస్ గామేట్స్ (గుడ్లు & స్పెర్మ్) ను ఉత్పత్తి చేసేటప్పుడు లోపాల వల్ల ఇది జరుగుతుంది. రేడియేషన్ ద్వారా లేదా కొన్ని రసాయనాల ద్వారా నష్టం ఉత్పరివర్తనాలకు కారణం కావచ్చు. ఉత్పరివర్తనలు యాదృచ్ఛికంగా జరుగుతాయి.

## జన్యు ఉత్పరివర్తనలు
ఉత్పరివర్తనలు దృశ్యరూపకంగా పెద్దమార్వును, అనగా జనక జీవుల నుండి సంతానాన్ని వేరుచేయ గలిగినంత మార్వును, కలిగించవచ్చు. ఉదాహరణకు చుంచుల్లో చర్మపు రంగు. వీటిలో నలుపు, ఆల్బినో రంగు చుంచులు పూర్వ ఉత్పరివర్తన వలన ఆదిమ ఎగౌటి చుంచులుగా మారతాయి.

## క్రోమోజోముల ఉత్పరివర్తనలు
క్రోమోజోముల సంఖ్యలో గానీ, నిర్మాణంలోగానీ వచ్చే మార్పులను క్రోమోజోముల ఉత్పరివర్తనలు అంటారు .

తొలగింపు: క్రోమోజోమ్ యొక్క భాగాన్ని కోల్పోతారు, దానిపై ఉన్న ఏదైనా జన్యువులతో పాటు.

నకిలీ: క్రోమోజోమ్ యొక్క భాగం పునరావృతమవుతుంది

విలోమం: క్రోమోజోమ్ యొక్క భాగం ముగింపు నుండి చివరి వరకు తిరగబడుతుంది

చొప్పించడం: పొడవైన క్రోమోజోమ్‌లో చిన్న క్రోమోజోమ్ జోడించబడుతుంది

ట్రాన్స్‌లోకేషన్: క్రోమోజోమ్ యొక్క భాగం మరొక క్రోమోజోమ్‌లోకి మారుతుంది

## బిందు (DNA) ఉత్పరివర్తనలు
DNA కాపీ చేసినప్పుడు పొరపాట్లు కొన్నిసార్లు జరుగుతాయి - వీటిని DNA ఉత్పరివర్తనలు అంటారు. ఉత్పరివర్తనాలలో నాలుగు ప్రధాన రకాలు ఉన్నాయి:

తొలగింపు, ఇక్కడ ఒకటి లేదా అంతకంటే ఎక్కువ DNA స్థావరాలు వదిలివేయబడతాయి.

చొప్పించడం, ఇక్కడ ఒకటి లేదా అంతకంటే ఎక్కువ అదనపు స్థావరం ఉంచబడుతుంది.

ప్రత్యామ్నాయం, ఇక్కడ ఒకటి లేదా అంతకంటే ఎక్కువ స్థావరాలు మరొక స్థావరంకోసం మార్చబడతాయి.

నకిలీ, ఇక్కడ మొత్తం జన్యువులు కాపీ చేయబడతాయి.

## ఉత్పరివర్తనలు రేటు
ఉత్పరివర్తన రేట్లు జాతుల మధ్య గణనీయంగా మారవచ్చు,, సాధారణంగా ఉత్పరివర్తనాన్ని నిర్ణయించే పరిణామాత్మక శక్తులు ప్రస్తుతం జరుగుతున్న పరిశోధనకు ప్రధాన అంశంగా ఉంటాయి.RNA వైరస్ల యొక్క జన్యువు DNA కంటే RNA పై ఆధారపడి ఉంటుంది. RNA వైరల్ జన్యువు డబుల్ స్ట్రాండెడ్ (DNA లో ఉన్నట్లు) లేదా సింగిల్-స్ట్రాండ్డ్ కావచ్చు

## హానికరమైన ఉత్పరివర్తనలు
ఉత్పరివర్తనాలు జీవికి చెడ్డవి కావచ్చు, లేదా తటస్థంగా ఉండవచ్చు లేదా జీవికి ప్రయోజనం కలిగించవచ్చు. కొన్నిసార్లు ఉత్పరివర్తనాలు జీవులకు ప్రాణాంతకంగా ఉంటాయి - 'కొత్త' DNA ద్వారా తయారు చేయబడ్డ ప్రోటీన్ ఏమాత్రం పనిచేయదు,, పిండం చనిపోవడానికి కారణం అవుతుంది.

## మూలాలు


వర్గం:జన్యుశాస్త్రం
వర్గం:జీవ శాస్త్రము
మాద్రి

**మాద్రి** (మాధురి) మహాభారతం పురాణంలో పాండురాజు భార్య. పాండవులలో నకుల సహదేవులకు తల్లి.  శాల్య సోదరి, మద్రా రాజ్యానికి చెందిన యువరాణి. మాద్రి అనే పదానికి 'మద్రా రాజ్యానికి యువరాణి' అని అర్ధం. కుంతికి చెల్లెలు లాంటిది.

## పురాణ కథ
పాండురాజును రిషి కిండమ శపించిన తరువాత కుంతి, మాద్రి అతనితో కలిసి అడవికి వెళ్ళారు. దాంపత్య సుఖం పొందితే చనిపోతావని పాండురాజుకు ముని శాపం ఇచ్చాడు. మాద్రి గర్భవతిగా ఉన్నప్పుడు, పాండు ఆమెపై ఆకర్షితుడయ్యాడు. అక్కడ, మూలికను రిషి దుర్వాసుడు కుంతికి ఇచ్చాడు, మాద్రి నకులుడు, సహదేవులకు జన్మనిచ్చింది. మాద్రి అందంతో పాండు ఆకర్షితుడయ్యాడు. తన భర్తను, తోటి భార్యను సజీవంగా ఉంచడంకోసం కుంతి తన వంతు కృషి చేస్తూ పాండురాజును హెచ్చరిస్తూనే ఉంది. పాండు రాజు మాద్రిని తాకకుండా ఉండలేకపోయాడు. 

ఒక రోజు, కుంతి మధ్యాహ్నం పిల్లలతో దూరంగా ఉండగా. మాద్రి ఒంటరిగా కూర్చోవడం చూసి పాండు ఆమెను సమీపించాడు. "నా అందమైన భార్య, మధ్యాహ్నం మీరు నన్ను అడవుల్లోకి తీసుకువెళతావా?" అని అడిగాడు. అతని బలహీనత గురించి ఆమెకు తెలుసు కాబట్టి ఆమె అంగీకరించింది. వాళ్ళు అడవుల్లోకి ప్రవేశించగానే, వారు శారీరకంగా దగ్గరవ్వగా పాండురాజు దాంపత్య సుఖం పొందాడు. ముని శాప ఫలితంగా వెంటనే మృతి చెందాడు. కుంతి ముందుకు వచ్చి మాద్రిని ప్రక్కకు లాగి నేను పతి వెంటనే పోతాను, నీవు బిడ్డలను పోషిస్తూ ఉండు అని అన్నది, మాద్రి కుంతిని వెన్నక్కు త్రోసి నేనే పతి వెంట వెళతాను, నీవు మహారాజును స్వయంవరంలో చేపట్టావు, వంశము నిలిపావు, పుణ్యగతి కలిపించావు, అభీష్టం తీర్చావు, నేను కోరిక తీర్చలేకపోయాను. శాప విషయం తెలిసి కూడా ఏమరపాటున చేటు తెచ్చిన పనికిమాలిన దానను, ఇలాంటి నేను పుత్రులను సంరక్షించగలనా? వద్దు నన్ను వెళ్ళనీ, అన్య లోకంలో అయినా పతికి ప్రీతి కలించడానికి ప్రయత్నిస్తాను. అక్కా! నీవే బిడ్డలను రక్షించాలి. అని ధీనంగా వీడుకోలు పలికి మునీశ్వరులకు నమస్కరించి చితి ఎక్కి పతితో పాటు అగ్ని శిఖలలో లీనమై పోయింది. తన పిల్లలను కుంతికి అప్పగించిన మాద్రి పతితో పాటు సతీ సహగమనం చేసింది. పాండు పుత్రులను సంరక్షించే నిమిత్తంగా కుంతి బ్రతికి ఉంది.

## మూలాలు

వర్గం:మహాభారతంలోని పాత్రలు
వర్గం:పురాణ పాత్రలు
మాద్రి (అయోమయ నివృత్తి)

* మాద్రి మహాభారతంలో పాండు రాజు భార్య.
* మాద్రి (గ్రామం), మెదక్ జిల్లాలోని గ్రామం.
అంబిక (మహాభారతం)

**అంబిక** మహాభారతంలోని పాత్ర. అంబిక విచిత్ర వీర్యుని భార్య. ధృతరాష్ట్రుడు నకు తల్లి.

అంబిక కాశీరాజు కుమార్తె. అంబ, అంబాలిక ఈమెకు అక్కా, చెల్లీను. వీరి వివాహం కోసం కాశీరాజు స్వయంవరం ప్రకటించగా అనేకమంది రాజులు పోటీపడ్డారు, వారందరినీ భీష్ముడు ఓడించి,  యువరాణులు ముగ్గురినీ ఎత్తుకు వెళ్ళాడు. అంబ సాళ్వరాజును ప్రేమించానని చెప్పడంతో భీష్ముడు ఆమెను అతడి వద్దకు పంపించేసాడు. అంబిక, అంబాలికలను తన తమ్ముడైన విచిత్రవీర్యునికిచ్చి వివాహం చేసాడు.

విచిత్ర వీర్యుడు క్షయరోగంతో నిస్సంతుగా మరణించాడు. వంశవృద్ధి కోసమని అతడి తల్లి సత్యవతి తన తొలిపుత్రుడైన వ్యాసుని కోరింది. అంబిక, అంబాలికలకు సంతానాన్ని ప్రసాదించేందుకు అతడు అంగీకరించాడు.

అంబిక వ్యాసుని వ్యాసుని వికారాకారం చూడలేక కళ్ళు మూసుకుంది. ఆ కారణాన వ్యాసుడు ఆమెకు, పుట్టుగుడ్డియైన ధృతరాష్ట్రుని ప్రసాదించాడు.

వర్గం:మహాభారతంలోని పాత్రలు
అంబిక (అయోమయనివృత్తి)

* అంబిక (మహాభారతం) - మహాభారతంలోని పాత్ర.
* అంబిక (నటి) - దక్షిణ భారత సినిమా నటి.
* అంబిక (దేవత) - నవ దుర్గలలో ఒకరు.
* అంబికా కృష్ణ -అంబికా కృష్ణగా చిత్ర పరిశ్రమలో పేరుపొందిన  పీవీవీపీ కృష్ణారావు నిర్మాత
* అంబికపల్లి అగ్రహారం - కోనసీమ జిల్లా, రామచంద్రపురం మండలం లోని గ్రామం
* అంబికాపూర్ -ఛత్తీస్‌గఢ్ రాష్ట్రంలోని సుర్గుజా జిల్లా లోని నగరం, 
* అంబికా మాతా దేవాలయం (జగత్) -  రాజస్థాన్‌లోని జగత్ గ్రామంలో ఉన్న హిందూ దేవాలయం
* అంబికా ప్రసాద్ ఉపాధ్యాయ -  నేపాల్ చరిత్రకారుడు
* అంబికా చరణ్ మజుందార్ - బెంగాలీ భారతీయ రాజకీయ నాయకుడు
* అంబికా సుకుమారన్, 1950, 1960లలో మలయాళ సినిమాలో తన నటనకు ప్రసిద్ధి చెందిన భారతీయ నటి.
బంగారం (అయోమయ నివృత్తి)

* బంగారం, ఒక ఖరీదైన లోహం.
* బంగారం (దీవి), లక్షదీవులలో ఒకటి.
* బంగారం (సినిమా), 2006లో విడుదలైన పవన్ కళ్యాణ్ సినిమా.
చిత్తూరు (అయోమయ నివృత్తి)

**చిత్తూరు** అనే పేరుతో ఈ వ్యాసాలున్నాయి:

* చిత్తూరు జిల్లా - ఆంధ్రప్రదేశ్ లోని జిల్లా.
* చిత్తూరు - చిత్తూరు జిల్లా పరిపాలనా కేంద్రమైన పట్టణం
* చిత్తూరు శాసనసభ నియోజకవర్గం - చిత్తూరు పట్టణం,, దాని పరిసర స్థానాలు కలిసిన ఒక అసెంబ్లీ నియోజక వర్గం.
* చిత్తూరు లోక్‌సభ నియోజకవర్గం
* చిత్తూరు మండలం
## ఇంటి పేరు

* చిత్తూరు నాగయ్య
* చిత్తూరు సుబ్రహ్మణ్యం పిళ్ళై
సాలూరు (అయోమయ నివృత్తి)

* సాలూరు ఆంధ్రప్రదేశ్ లోని పట్టణం.
*సాలూరు మండలం
* సాలూరు రాజేశ్వరరావు, ప్రముఖ తెలుగు సినిమా సంగీత దర్శకులు.
* సాలూరు హనుమంతరావు, తెలుగు సినిమా సంగీత దర్శకులు.
* సాలూరు కోటేశ్వరరావు (కోటి), తెలుగు సినిమా సంగీత దర్శకులు.
మాదిరెడ్డి

మాదిరెడ్ది, మాధిరెడ్దిగారి ఇంటి పేర్లు ఒకటే. ఈ ఇంటి పేరుతో చాలా తక్కువగా ఉన్నారు. వీరు ముఖ్యంగా భారతదేశము-ఆంధ్రప్రదేశ్ రాష్ట్రములోని రాయలసీమకు చెందిన వారు. ప్రముఖంగా ఎక్కువగా వాడుకలో వున్న పేర్లు మాధిరెడ్దిగారి సుబ్బారెడ్డి, మాధిరెడ్ది శివారెడ్డి. గమనించ వలసిన విషయము ఎమిటంటే, ఈ ఇంటి పేరుతో ఎక్కువగా రెడ్డి (కాప కులము - రాయలసీమ ప్రాంతము) వారు వుపయోగిస్తున్నారు.

## ప్రముఖ వ్యక్తులు
* మాదిరెడ్డి సులోచనాదేవి

వర్గం:ఇంటిపేర్లు
పడారుపల్లి

**పడారుపల్లి**: శ్రీ పొట్టి శ్రీరాములు నెల్లూరు జిల్లా, నెల్లూరు గ్రామీణ మండలానికి చెందిన రెవెన్యూయేతర గ్రామం.నెల్లూరు నుండి ఏడు కిలోమీటర్ల దూరంలో ఉంది. నెల్లూరు నుండి చెన్నై వెళ్లు జాతీయరహదారి (NH5) ప్రక్కగా ఉంది.వ్యవసాయం, పాలు వ్యాపారం, రియల్ఎస్టేట్ వ్యాపారం ఇక్కడి వారికి ప్రధానమైన వృత్తి.

## విద్యా సౌకర్యాలు
గ్రామములో సుమారు 85%-90% విద్యావంతులు ఉన్నారు.
## దర్శనీయ ప్రదేశాలు/ దేవాలయాలు
#పడారుపల్లి గ్రామదేవత గంగాదేవి. 
#శ్రీవెంకటేశ్వరస్వామి:- ఈ ఆలయంలో 2014, ఆగస్టు-9, శ్రావణ మాసం, శనివారం నాడు, "మనగుడి" అను ఒక ప్రత్యేక పూజాకార్యక్రమం నిర్వహించారు. తిరుమల తిరుపతి దేవస్థానం ధర్మ ప్రచార మండలి సభ్యులు, విష్ణుసహస్రనామ పారాయణ చేసి, భక్తులకు "మనగుడి" ప్రసాదాలు, కంకణాలు, అక్షింతలు అందజేసినారు.
#శివాలయం. 
#వినాయకస్వామి ఆలయం.
## ఊరి సరిహద్దులు
* తూర్పు: NH5 రహదారి
* పడమర: మినీబైపాసు రహదారి
* ఉత్తరం: భక్తవత్సల నగర్
* దక్షిణం: కల్లూరుపల్లి

## మూలాలు

## వెలుపలి లంకెలు
వర్గం:నెల్లూరు జిల్లా రెవెన్యూయేతర గ్రామాలు